
I VISPĀRĪGĀ INFORMĀCIJA

1. Iepirkuma procedūras mērķis un veids 
1.1. Iepirkuma procedūras mērķis – vadoties no nolikumā noteiktajām pretendentu atlases prasībām, atklātā iepirkuma procedūrā atlasīt piegādātājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgo vienošanos par sabiedriskā transporta līdzekļu riepu atjaunošanu (protektora atjaunošanu) saskaņā ar tehnisko specifikāciju (2.pielikums), kā arī  noteikt visizdevīgāko piedāvājumu pirmā pasūtījuma izpildei 100 riepu apjomā, saskaņā ar Pasūtītāja tehnisko specifikāciju.
1.2. Iepirkuma nomenklatūras CPV kods: 50116510-9 (Riepu vulkanizēšanas pakalpojumi);
1.3. Iepirkuma metode – atklāta iepirkuma procedūra saskaņā ar Pasūtītāja Iepirkuma nolikumu.
1.4. Iepirkuma paredzamā  kopējā līguma cena: 168 000.00 EUR bez PVN.

2. Iepirkuma identifikācijas numurs: Iepirkuma identifikācijas numurs  - RS/2026/49.

3. Pasūtītāja nosaukums, adrese un citi rekvizīti:
Rīgas pašvaldības sabiedrība ar ierobežotu atbildību "Rīgas satiksme"
Reģ. LR Komercreģistrā ar Nr. 40003619950
Juridiskā adrese: Kleistu iela 28, Rīga, LV - 1067,
Biroja adrese: Vestienas iela 35, Rīga, LV-1035, 
Tālr. 67104800.

4. Pasūtītāja kontaktpersona:
Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv; Māra Volkova, tel. +371 67104863, e-pasts – Mara.Volkova@rigassatiksme.lv. 

5. Pretendenti
5.1. [bookmark: _Ref327451068]Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām pretendentu atlases prasībām.
5.2. Piegādātājiem ir tiesības apvienoties apvienībā un iesniegt kopīgu piedāvājumu. 
5.3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu. 


II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA
6. Informācijas apmaiņa
6.1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu. 
6.2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
6.3. Ja pretendents ir laicīgi pieprasījis papildu informāciju par iepirkuma dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. 
6.4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

7. Iespējas saņemt iepirkuma procedūras dokumentus un ar tiem iepazīties
7.1. Elektroniska piekļuve: Pasūtītāja interneta vietne www.rigassatiksme.lv, sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/ un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.

8. Piedāvājuma noformēšana
8.1.	Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
8.2.	Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
8.3.	Iepirkuma piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara. 
8.4.	Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkumā, kā arī katras personas atbildības apjomu.
8.5.	Piedāvājumā iekļautajiem dokumentiem jāatbilst Dokumentu juridiskā spēka likuma, Elektronisko dokumentu likuma, kā arī un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un Ministru kabineta 2005.gada 28.jūnijā noteikumu Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām prasībām”.

9. Piedāvājumu iesniegšanas un atvēršanas vieta, datums, laiks un kārtība
9.1. Iepirkuma piedāvājumi jāiesniedz līdz ne vēlāk kā līdz piedāvājumu iesniegšanas termiņa beigām, kas norādīts EIS e-konkursu apakšsistēmā šī iepirkuma sadaļā un Iepirkumu uzraudzības biroja tīmekļvietnē attiecīgajā Publikāciju vadības sistēmas paziņojumā.
9.2. Iepirkuma procedūras piedāvājumi jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
9.2.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
9.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
9.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
9.4. Sagatavojot piedāvājumu, pretendents ievēro, ka:
9.4.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
9.4.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
9.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai. 
9.6. Piedāvājumu atvēršana notiek Elektronisko iepirkumu sistēmā pēc piedāvājumu iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.

10. Piedāvājuma derīguma termiņš
10.1.	Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. 
10.2.	Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

11. Piedāvājuma sastāvs 
11.1. Piedāvājumi iesniedzami atbilstoši  iepirkuma nolikumā iekļautajiem paraugiem. Pretendentu piedāvājums sastāv no: 
11.1.1. pieteikuma, kas sagatavots atbilstoši 1. pielikuma paraugam;
11.1.2. pretendentu atlases dokumentiem, kas sagatavoti atbilstoši nolikuma 17.  punktā noteiktajām prasībām;
11.1.3. tehniskā piedāvājuma, kas sagatavots saskaņā ar 2. pielikumu un atbilstoši 18.1. punktā noteiktajām prasībām;
11.1.4. finanšu piedāvājuma, kas sagatavots saskaņā ar nolikuma 3. pielikumu un atbilstoši 18.2. un 18.3. punktu prasībām.

12. Piedāvājuma apjoms 
12.1. Piedāvājumu vispārīgās vienošanās noslēgšanai Pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
12.2. Pretendents nevar iesniegt piedāvājuma variantus.

III INFORMĀCIJA PAR IEPIRKUMA PRIEKŠMETU

13. Pakalpojuma priekšmets un apjoms
13.1. Izpildītājam jāveic sabiedriskā transporta līdzekļu riepu 275/70 R 22.5 atjaunošana (protektora atjaunošanas) (turpmāk – Pakalpojums) atbilstoši Tehniskajai specifikācijai (2.pielikums) un Vispārīgās vienošanās (4. pielikums) noteikumiem. Izpildītājs nodrošina nolietoto riepu pieņemšanu no Pasūtītāja, riepu tehniskā stāvokļa izvērtēšanu, riepu atjaunošanu, kvalitātes kontroli un atjaunoto riepu piegādi Pasūtītājam.
13.2. Iepirkuma procedūras rezultātā Pasūtītājs noslēgs Vispārīgo vienošanos ar ne vairāk kā 3 (trīs) pretendentiem, kas atbildīs iepirkuma procedūras nolikumā izvirzītajām pretendentu atlases prasībām un, kas iesnieguši Tehniskajai specifikācijai (2. pielikums) atbilstošu piedāvājumu ar zemāko cenu pirmā pasūtījuma izpildei.
13.3. Vispārīgā vienošanās tiks noslēgta uz 2 (diviem) gadiem.
13.4. Iepirkumu līgumu vispārīgās vienošanās ietvaros slēdz atbilstoši Pasūtītāja vajadzībām, nosūtot vispārīgās vienošanās dalībniekiem cenu aptauju un izvērtējot vispārīgās vienošanās dalībnieku iesniegtos piedāvājumus.
13.5. Pretendentam ar atbilstošu piedāvājumu un zemāko cenas piedāvājumu par 1 (vienu) riepu tiks piešķirtas iepirkuma līguma slēgšanas tiesības un noslēgts iepirkuma līgums par pirmo 100 (viens simts) riepu atjaunošanu. Vispārīgās vienošanās ietvaros plānots veikt cenu aptaujas par kārtējā Pakalpojuma sniegšanas tiesībām.
13.6. Pasūtītājam vispārīgās vienošanās darbības laikā nav pienākums pasūtīt Tehniskajā specifikācijā noteikto kopējo Pakalpojuma apjomu. Tehniskajā specifikācijā norādītais Pakalpojuma apjoms nav līguma priekšmets, bet tiek izmantots, lai Pretendents aptuveni varētu gūt priekšstatu par apjomu. 
13.7. Pakalpojuma sniegšanas vieta un apstākļi: Pakalpojuma izpilde tiek nodrošināta pie Pakalpojuma sniedzēja vai tā sadarbības partnera. Pakalpojuma sniedzējs nodrošina par saviem tehniskajiem un finanšu līdzekļiem riepu nogādāšanu uz un no Pakalpojuma sniegšanas vietas. Riepu atrašanās vieta – Rīga, Ganību dambis 32 vai Jelgavas iela 37.
13.8. Garantija: garantētais nobraukums pēc riepu atjaunošanas ir ne mazāks kā 60 000 km.

IV PRETENDENTU ATLASES PRASĪBAS

14. Pretendenta izslēgšanas noteikumi
14.1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts, Pretendents vai persona, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Minēto pierādījumu iesniegšanai Pasūtītājs dod laiku, kas nav īsāks par piecām darbdienām.
14.2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
14.3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
14.4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.

15. Prasības profesionālās darbības veikšanā
15.1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.

16. Prasības pretendenta tehniskajām un profesionālajām spējām
16.1. Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanai) ir pieredze vismaz 100 (viens simts) riepu atjaunošanas pakalpojuma sniegšanā.
16.2. Pretendents ir reģistrēts Valsts vides dienestā (turpmāk arī - VVD) kā piesārņojošās darbības veicējs (C kategorija) - Latvija vai citā Eiropas Savienības dalībvalstī.

V PRETENDENTA ATBILSTĪBAS PĀRBAUDE
(ATLASES DOKUMENTI)

17. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
17.1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
17.2. lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs;
17.3. Pretendentam jāiesniedz informācija par pretendenta pieredzi pakalpojuma sniegšanā vai piegādēs, atbilstoši Nolikuma 16.1. punktam, pēc šādas tabulas, norādot šādu informāciju: 

	Nr.
	Pasūtītāja nosaukums,  kontaktpersona, kontaktpersonas tālruņa numurs vai e-pasta adrese
	Pakalpojuma izpildes periods un datums, pakalpojuma sniegšanas vieta un apjoms

	
	
	

	
	
	



17.4. Pretendentam jāiesniedz informācija par reģistrēšanos Valsts vides dienestā (Latvija vai citā Eiropas Savienības dalībvalstī) kā piesārņojošās darbības veicējam (C kategorija), norādot reģistrācijas numurs VVD, atbilstoši Nolikuma 16.2. punktam;
17.5. izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
17.6. apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas. 
17.7. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
17.8. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām. 

VI PIEDĀVĀJUMS

18. Piedāvājumu veido tehniskais un finanšu piedāvājums:
18.1. Tehniskais piedāvājums jāiesniedz kā pretendenta apliecinājums par sniedzamā Pakalpojuma atbilstību Tehniskās specifikācijas prasībām (2. pielikums) un iesniedzot aprakstu par plānoto pakalpojuma izpildi, tajā skaitā, norādot riepu atjaunošanas vietu (adresi) un materiāltehniskos resursus Pakalpojuma izpildei.
18.2. Finanšu piedāvājums jāsagatavo saskaņā ar noteikto formu (3. pielikums), cenas norādot EUR bez PVN.
18.3. Attiecībā uz finanšu piedāvājuma sagatavošanu pretendentam jāievēro šādi nosacījumi:
18.3.1. Finanšu piedāvājumā norāda cenu, kurā ietilpst: visas izmaksas, kas saistītas ar pakalpojuma sniegšanu pilnā apjomā pēc būtības, personāla algošanu, transporta izmaksas uz/no pakalpojuma sniegšanas vietu, nodokļiem un nodevām (izņemot PVN), atļaujām no trešajām personām un citām izmaksām, tostarp dabas resursu nodoklis vai izmaksas, kas saistītas ar atbrīvošanu no dabas resursu nodokļa samaksas Latvijas Republikas normatīvajos aktos noteiktajā kārtībā, neatkarīgi no tā, vai dabas resursu nodokļa maksātājs saskaņā ar Latvijas Republikas normatīvajiem aktiem ir izpildītājs vai pasūtītājs.
18.3.2. piedāvājuma cena jānorāda ar precizitāti 2 (divas) zīmes aiz komata.
18.4. Finanšu piedāvājumā norādītajām cenām jābūt spēkā vismaz 6 (sešus) mēnešus pēc vispārīgās vienošanās noslēgšanas.

VII PIEDĀVĀJUMU VĒRTĒŠANAS KĀRTĪBA

19. Piedāvājumu vērtēšanas kārtība
19.1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija. 
19.2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
19.3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
19.4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
19.5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
19.6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
19.7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
19.8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
19.9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām. 

20. Piedāvājuma izvēles kritērijs
20.1. Vispārīgā vienošanās tiks noslēgta ar ne vairāk kā 3 (trīs) pretendentiem, kas atbildīs iepirkuma procedūras nolikumā izvirzītajām pretendentu atlases prasībām un, kas iesnieguši Tehniskajai specifikācijai (2. pielikums) atbilstošu piedāvājumu ar zemāko cenu pirmā pasūtījuma izpildei.
20.2. Pretendentu (vispārīgās vienošanās dalībnieku) piedāvājumi pirmajā pasūtījuma izpildei (100 riepu apjomā) tiks vērtēti pēc pretendentu iesniegtā finanšu piedāvājuma, līguma slēgšanas tiesības piešķirot pretendentam, kurš iesniedzis atbilstošu piedāvājumu ar zemāko cenu par 1 (vienu) riepu. Ja divi vai vairāki pretendenti ir piedāvājuši vienādu cenu, Komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.

21. Lēmumu pieņemšanas kārtība un pretendentu informēšana
21.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
21.2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
21.3. Lēmumu par iepirkuma procedūras rezultātiem pieņem komisija saskaņā ar nolikuma 22.punktā noteikto kārtību.
21.4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu. 

22. Lēmums par iepirkuma procedūras pārtraukšanu 
22.1. Pasūtītāja iepirkumu komisija var jebkurā brīdī pilnībā pārtraukt iepirkuma procedūru, ja tam ir objektīvs iemesls. 

23. Vispārīgās vienošanās noslēgšana
23.1. Komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai. Vispārīgā vienošanās tiek slēgta atbilstoši vispārīgās vienošanās projektam, kas pievienots nolikumam kā 4. pielikums. 
23.2. Izraudzītajam pretendentam ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt vienošanos). 
23.3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
23.4. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība). 

24. Pielikumi
1. Pielikums - Pieteikuma iesniegšanas ieteicamā forma; 
2. Pielikums - Tehniskā specifikācija;
3. pielikums – Finanšu piedāvājums;
4. pielikums - Vispārīgās vienošanās projekts.


RP SIA “Rīgas satiksme”
Iepirkumu komisijas priekšsēdētāja 
/elektroniski parakstīts/ K.Meiberga



1.pielikums
iepirkuma procedūras nolikumam
“Sabiedriskā transporta līdzekļu riepu atjaunošana”
identifikācijas Nr. RS/2026/49

PIETEIKUMA IESNIEGŠANAI IETEICAMĀ FORMA
(uz pretendenta veidlapas)
Pieteikums par piedalīšanos iepirkuma procedūrā
“Sabiedriskā transporta līdzekļu riepu atjaunošana”
Identifikācijas Nr. RS/2026/49

1. IESNIEDZA
	Uzņēmuma pilns nosaukums
	

	Uzņēmuma reģistrācijas numurs un datums
	

	Juridiskā adrese
	

	Faktiskā adrese
	

	Bankas rekvizīti
	



2. KONTAKTPERSONA
	Vārds, uzvārds
	

	Tālr. / Fakss
	

	e-pasta adrese
	



3. PIETEIKUMS
Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus. 
Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām. Apliecinām, ka līguma slēgšanas tiesību piešķiršanas gadījumā, līguma izpildē netiks izmantoti materiāli un detaļas, kuru izcelsmes valsts ir Krievijas Federācija un/vai Baltkrievijas Republika.
Informējam, ka uzņēmuma patiesais labuma guvējs ir -_________________ . [footnoteRef:1] [1:    Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu.] 

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:
· juridiskajai personai, vienībai vai struktūrai, kura reģistrēta Krievijas Federācijā; 
· fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām  ir Krievijas Federācijas pilsonība;
· fiziskajai personai, kas dzīvo Krievijas Federācijā.
Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā.[footnoteRef:2] [2:  Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme”  ir tiesīgā neuzsākt vai izbeigt darījuma attiecības ar darījuma partneri.] 

Paraksta pretendenta pārstāvis ar pārstāvības tiesībām vai tā pilnvarota persona:
	Vārds, uzvārds
	

	Amats
	

	Paraksts
	

	Datums

2. pielikums
iepirkuma procedūras nolikumam
“Sabiedriskā transporta līdzekļu riepu atjaunošana”
identifikācijas Nr. RS/2026/49

	TEHNISKĀ SPECIFIKĀCIJA
Sabiedriskā transporta līdzekļu riepu atjaunošana

Iepirkuma priekšmeta īss apraksts: Izpildītājs nodrošina nolietoto riepu pieņemšanu no Pasūtītāja, riepu tehniskā stāvokļa izvērtēšanu; riepu atjaunošanu, kvalitātes kontroli un atjaunoto riepu piegādi pasūtītājam.



	Pasūtītājs
	Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

	Iepirkuma priekšmets
	Sabiedriskā transporta riepu atjaunošana ar speciālo riepas protektora zīmējumu

	Pakalpojuma mērķis un kvalitāte
	Uz tehniskā kārtībā esoša transportlīdzekļa, nepārsniedzot riepas pieļaujamās ekspluatācijas normas, garantētais nobraukums pēc riepu atjaunošanas - jābūt ne mazāk kā 60 000 km.
Riepām pēc atjaunošanas jāatbilst slodzes un ātruma indeksiem atbilstoši atjaunošanai nodotās riepas parametriem.

	Pakalpojuma sniegšanas periods 
	24 mēneši 

	Pakalpojuma sniegšanas vieta un apstākļi
	Riepu atjaunošana notiek pie Izpildītāja vai tā sadarbības partnera.
Izpildītājs nodrošina par saviem tehniskajiem un finanšu līdzekļiem riepu nogādāšana uz un no pakalpojuma (riepu atjaunošanas) sniegšanas vietas.

Riepu atjaunošana jānodrošina ar bezšuvju (gredzena) atjaunošanas tehnoloģiju. Protektora zīmējumu saskaņo ar Pasūtītāju. Izpildītājs nav tiesīgs līguma izpildes laikā riepu ražotāja protektoru mainīt pret citu protektora zīmējumu.

	Pakalpojuma apjoms
	Ne vairāk kā 1000 riepas, samaksa par pakalpojumu atbilstoši veiktajam atjaunoto riepu apjomam

	Pakalpojuma sniegšanā izmantotie materiāli
	Riepu atjaunošanā jāizmanto tikai sertificēti, ANO EEK Noteikumiem Nr. 109 atbilstoši materiāli.

	Iepirkuma priekšmeta apraksts
	Riepas paredzētas uzstādīšanai uz dzenošā tilta RP SIA "Rīgas satiksme" ekspluatācijā esošiem autobusiem un trolejbusiem.
Riepu tehniskais apraksts: 275/70 R 22.5
Riepas paredzētas lietošanai gan ziemā, gan vasarā.

	
	Pasūtītājs veic sākotnējo riepu pārbaudi.
Uz atjaunošanu Izpildītājam tiek nodotas Pasūtītāja ieskatā nolietotās, bet atjaunošanai derīgās riepas, parakstot riepu nodošanas-pieņemšanas aktu (norādot aktā riepu modeli, riepu numurus un riepu parametrus).

	
	Gadījumā, ja Izpildītājs konstatē nolietotās riepas neatbilstību atjaunošanai, Izpildītājam ir tiesības atteikties no tām riepām, kuras nav iespējams atjaunot, sagatavojot defekta aktu, kurā norāda riepu atjaunošanas neiespējamības iemeslus. Defekta aktu iesniedz Pasūtītājam.

	
	Riepas, kurām nav iespējama atjaunošana, tiek nodotas atpakaļ Pasūtītājam.

	
	Izpildītājs nedrīkst Pasūtītāja nolietotās riepas aizstāt ar citām riepām.

	
	Riepu atrašanās vieta – Rīga, Ganību dambis 32 vai Jelgavas iela 37, 

	
	Riepu atjaunošana jānodrošina ar bezšuvju (gredzena) atjaunošanas tehnoloģiju. Protektora zīmējumu saskaņo ar Pasūtītāju.

	Atbilstība normatīvajiem aktiem un standartiem
	Atjaunotām riepām jāatbilst ANO EEK Noteikumu Nr. 109 prasībām, kas izriet no 2017.gada 30.maija MK noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”.

Izpildītājam  jānodrošina, ka  piegādātās riepas, kurām piemērojama Eiropas Parlamenta un Padomes Regula (ES) 2023/1115[footnoteRef:3] par atmežošanas un mežu degradācijas novēršanu, atbilst minētās regulas prasībām un pakalpojuma sniegšanas procesā tiek izmantoti materiāli, uz kuriem attiecas attiecīgā Regula. [3:  Regula - 2023/1115 - LV - EUR-Lex] 

Atjaunotās riepas nodrošina ar marķējumu atbilstoši ANO EEK Noteikumu Nr. 109[footnoteRef:4] 3. punkta prasībām, ciktāl šīs prasības attiecas uz atjaunotajām riepām. [4:  UN Regulation No 109 – Uniform provisions concerning the approval for the production of retreaded pneumatic tyres for commercial vehicles and their trailers [2026/308]] 


	Pakalpojuma izpildes pieņemšanas un nodošanas noteikumi
	Pieņemšanas nodošanas akta parakstīšana:
· riepas nododot uz atjaunošanu Izpildītājam;
· saņemot atjaunotās riepas no Izpildītāja pēc riepu atjaunošanas 

	Maksāšanas noteikumi un termiņi
	Samaksa par pakalpojumi – 30 dienu laikā pēc pieņemšanas nodošanas akta parakstīšanas, atbilstoši līguma nosacījumiem

	Vides aizsardzības un sociālās atbildības prasības pakalpojuma sniegšanā
	Izpildītājam ir Valsts vides dienesta (Latvija vai citā Eiropas Savienības dalībvalstī), kā piesārņojošās darbības veicējam, izsniegta C kategorijas atļauja.

	Riepu ražotājs un modelis
	Dunlop SP372 City un Double Coin RT606 City

	Pakalpojuma sniegšanas uzskaite
	Nodrošina riepu uzskaiti, kas atspoguļo katras riepu pieņemšanu, atjaunošanu un nodošanu atpakaļ Pasūtītājam.


Tehniskā specifikācija aktualizēta 25.06.2026.




 
   
3. pielikums
iepirkuma procedūras nolikumam
“Sabiedriskā transporta līdzekļu riepu atjaunošana”
identifikācijas Nr. RS/2026/49

FINANŠU PIEDĀVĀJUMS

Pretendents ______________________ apņemas veikt sabiedriskā transporta līdzekļu riepu atjaunošanu atbilstoši Tehniskajai specifikācijai, Tehniskajam piedāvājumam un Vispārīgās vienošanās projekta nosacījumiem par šādu cenu:

	

	Nr.
	Riepas apraksts
	Garantētais nobraukums km, katrai riepai
	Protektora ražotājs /modelis
	Pirmā pasūtījuma apjoms
	Cena par 1 gab. 
EUR bez PVN*
	Cena par kopējo apjomu 
EUR bez PVN

	1
	275/70 R 22.5 
	60 000
	 
	
100 (viens simts) riepas
	 
	 


	



*Pakalpojuma cenā ietvertas visas izmaksas, kas saistītas ar pakalpojuma sniegšanu pilnā apjomā pēc būtības, personāla algošanu, transporta izmaksas uz/no pakalpojuma sniegšanas vietu, nodokļiem un nodevām (izņemot PVN), atļaujām no trešajām personām un citām izmaksām, tostarp dabas resursu nodoklis vai izmaksas, kas saistītas ar atbrīvošanu no dabas resursu nodokļa samaksas Latvijas Republikas normatīvajos aktos noteiktajā kārtībā, neatkarīgi no tā, vai dabas resursu nodokļa maksātājs saskaņā ar Latvijas Republikas normatīvajiem aktiem ir izpildītājs vai pasūtītājs. 

Pretendents, iesniedzot finanšu piedāvājumu, norāda piedāvātās cenas ar precizitāti līdz divām zīmēm aiz komata.


4. pielikums
iepirkuma procedūras nolikumam
“Sabiedriskā transporta līdzekļu riepu atjaunošana”
identifikācijas Nr. RS/2026/49

Vispārīgās vienošanās projekts 

VISPĀRĪGĀ VIENOŠANĀS Nr. _________
Sabiedriskā transporta līdzekļu riepu atjaunošana

Rīgā,									datums skatāms laika zīmogā

Rīgas pašvaldības sabiedrība ar ierobežotu atbildību “Rīgas satiksme”, vien. reģ. Nr. 40003619950, turpmāk – Pasūtītājs, tās ________________________________ personā, kas rīkojas saskaņā ar _____________________________, no vienas puses, un
 
________, reģ. Nr.______________, turpmāk - Iespējamais izpildītājs, kuru pārstāv ________ ____________, no otras puses, 
________, reģ. Nr.______________, turpmāk - Iespējamais izpildītājs, kuru pārstāv ________ ____________, no otras puses,
________, reģ. Nr.______________, turpmāk - Iespējamais izpildītājs, kuru pārstāv ________ ____________, no otras puses, 

visi kopā turpmāk tekstā saukti Līdzēji, pamatojoties uz iepirkuma procedūras “Sabiedriskā transporta līdzekļu riepu atjaunošana”, identifikācijas Nr. RS/2026/49 (turpmāk – Procedūra) rezultātiem, noslēdza šādu vispārīgo vienošanos:

1. DEFINĪCIJAS
1.1. Iespējamais Pakalpojuma sniedzējs – izpildītājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības veikt sabiedriskā transporta līdzekļu riepu atjaunošanas (protektora atjaunošanas) pakalpojumu saskaņā ar tehnisko specifikāciju (turpmāk tekstā – Pakalpojums) un Vienošanās nosacījumiem.
1.2. Izpildītājs – Iespējamais izpildītājs, kurš noslēdz Iepirkuma līgumu.
1.3. Pakalpojums – sabiedriskā transporta līdzekļu riepu 275/70 R 22.5 atjaunošana (protektora atjaunošanas) atbilstoši Tehniskajai specifikācijai (1. pielikums) un Vispārīgās vienošanās noteikumiem.
1.4. Atbilstošs cenu piedāvājums – (1) Iespējamā izpildītāja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
1.5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem izpildītājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
1.6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem izpildītājiem nosūta Pasūtītāja pilnvarotā persona, un kurš satur informāciju par Cenu aptaujas rezultātiem.
1.7. Iepirkuma līgums – starp Pasūtītāju un Iespējamo izpildītāju Vienošanās ietvaros noslēgts iepirkuma līgums par Pakalpojuma sniegšanu.

2. VIENOŠANĀS PRIEKŠMETS UN DARBĪBAS TERMIŅŠ
2.1. Vienošanās priekšmets ir sabiedriskā transporta riepu 275/70 R 22.5 atjaunošana ar speciālo riepas protektora zīmējumu saskaņā ar 1. pielikumā ietverto Tehnisko specifikāciju un šīs  Vienošanās noteikumiem.
2.2. Vienošanās nosaka kārtību, kādā Pasūtītājs no Iespējamo izpildītāju loka izvēlas to Izpildītāju, kas nodrošinās Pakalpojuma sniegšanu atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir izpildes noteikumi. 
2.3. Vienošanās ir spēkā no brīža, kad to paraksta visi Līdzēji, un ir spēkā līdz Līdzēju saistību pilnīgai izpildei. Pasūtītājs ir tiesīgs pasūtīt Pakalpojumu 2 (divus) gadus no Vienošanās parakstīšanas brīža.
2.4. Pasūtītāja plānotais atjaunošanai nododamo Riepu daudzums Vienošanās izpildes laikā - ne vairāk kā 1000 (viens tūkstotis) riepu. Pasūtītājs ir tiesīgs atbilstoši faktiskajai nepieciešamībai nenodot atjaunošanai visu norādīto riepu skaitu.
2.5. Iespējamā izpildītāja Procedūrā iesniegtā Finanšu piedāvājuma cenām jābūt spēkā vismaz 6 (sešus) mēnešus pēc Vienošanās noslēgšanas.

3. PIEGĀDĀTĀJA IZVĒLE
3.1. Pirmā pasūtījuma - 100 (viens simts) riepu atjaunošanas Iepirkuma līguma slēgšanas tiesības tiek piešķirtas ___________________. Pasūtījuma izpilde jāveic saskaņā ar Tehnisko specifikāciju un Tehnisko piedāvājumu. Līdz ar Vienošanās noslēgšanu tiek uzskatīts, ka ar ______________ ir noslēgts Iepirkuma līgums par pirmā Pasūtījuma izpildi, pamatojoties uz Vienošanās noteikumiem.
3.2. Lai noteiktu nākamās Pakalpojuma daļas Izpildītāju, Pasūtītājs nosūta elektroniski  (uz Vienošanās 5. pielikumā norādīto pārstāvju e-pastiem) atbilstoši Vienošanās 2. pielikuma formai sagatavotu cenu aptauju visiem Iespējamajiem izpildītājiem, norādot atjaunošanai nododamo riepu daudzumu un nepieciešamības gadījumā papildus iesniedzamo tehnisko dokumentāciju.
3.3. Līdzēji vienojas, ka Vienošanās ietvaros minimālais Pasūtījuma (pakalpojuma sniegšanai) apjoms (kad tiek organizēta cenu aptauja) ir vismaz 50 (piecdesmit) riepas.
3.4. Iespējamajiem izpildītājiem jāiesniedz Vienošanās 3. pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu. 
3.5. Cenu piedāvājuma izvēles kritērijs ir viszemākā cena (par 1 (vienu) vienību (t.i., “1 (viena) gabala cena EUR bez PVN”).
3.6. Ja Vienošanās 3.4. punktā noteiktajā termiņā Iespējamais izpildītājs neiesniedz cenu piedāvājumu, tiek uzskatīts, ka viņš atsakās no konkrētā pakalpojuma izpildes.
3.7. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo izpildītāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo izpildītāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā izpildītāja sniegtie skaidrojumi nepamato piedāvāto zemo cenas līmeni.
3.8. Pasūtītājam ir tiesības lūgt precizēt vai skaidrot Iespējamā izpildītāja iesniegto cenas piedāvājumu.
3.9. Ja vairāki Iespējamie izpildītāji piedāvājuši viszemāko cenu, tad Pasūtītājs nosūta šiem Iespējamajiem izpildītājiem atkārtotu cenu aptauju iesniegt piedāvājumus Pakalpojuma sniegšanai. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā iespējamie izpildītāji iesniedz piedāvājumus ar vienādām cenām, iepirkuma līguma slēgšanas tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3.10. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa beigām Pasūtītāja pilnvarotā persona nosūta Iespējamajiem izpildītājiem atbilstoši Vienošanās 4. pielikuma formai sagatavotu Paziņojumu par cenu aptaujas rezultātiem.
3.11. Līdz ar Paziņojuma nosūtīšanas dienu, tiek uzskatīts, ka ar Iespējamo izpildītāju, kas piedāvājis zemāko Pakalpojuma cenu, ir noslēgts Iepirkuma līgums, pamatojoties uz Vienošanās noteikumiem. 
3.12. Ja Izpildītājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam izpildītājam, kas piedāvāja nākamo zemāko cenu. 

4. VIENOŠANĀS KOPĒJĀ SUMMA UN NORĒĶINU KĀRTĪBA
4.1. Vienošanās kopējā līgumcena ir EUR 168 000.00 (viens simts sešdesmit astoņi tūkstoši euro 00 centi) neieskaitot pievienotās vērtības nodokli (turpmāk – PVN). PVN tiek maksāts papildus tiesību normās noteiktajā kārtībā un apjomā.
4.2. Par Pakalpojumu Pasūtītājs maksā Izpildītājam atbilstoši Līguma 2. pielikumā noteiktajai cenai, pamatojoties uz Izpildītāja iesniegto rēķinu. Pušu abpusēji parakstīts pieņemšanas – nodošanas akts ir pamats rēķina apmaksai.
4.3. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu un ka Pušu pilnvarotās personas ir abpusēji parakstījušas pieņemšanas - nodošanas aktu. Par samaksas dienu uzskatāms bankas atzīmes datums Pasūtītāja maksājuma uzdevumā.
4.4. Pakalpojuma pavadzīmēs - rēķinos Izpildītājam ir obligāti jānorāda šīs Vienošanās numurs.
4.5. Izpildītājs elektroniski sagatavotas Pakalpojuma pavadzīmes - rēķinus nosūta uz Pasūtītāja elektronisko pasta adresi: rekini@rigassatiksme.lv. Līdzēji piekrīt, ka Pakalpojuma pavadzīme -  rēķins ir sagatavojams un nosūtāms elektroniski. Par Pakalpojuma pavadzīmes - rēķina saņemšanas dienu tiek uzskatīta tā diena, kurā tā ir nosūtīta.
4.6. Pasūtītājs  neatbild  par  maksājuma  nokavējumu, kas radies kredītiestāžu iekšējo darījumu  rezultātā, ja maksājumi kredītiestādē iemaksāti savlaicīgi.
4.7. Pasūtītājam ir tiesības neapgūt Līguma kopējo summu pilnā apmērā.

5. PAKALPOJUMA SNIEGŠANAS KĀRTĪBA UN TERMIŅI
5.1. Izpildītājs Pakalpojumu sniedz saskaņā ar Tehnisko specifikāciju, pieņemot nolietotās riepas no Pasūtītāja 10 (desmit) darba dienu laikā pēc Paziņojuma par Cenu aptaujas rezultātiem nosūtīšanas dienas. 
5.2. Sniedzot pakalpojumu, Izpildītājs nodrošina Riepu atjaunošanas uzskaiti, kas atspoguļo Riepu pieņemšanu, atjaunošanu un nodošanu atpakaļ Pasūtītājam.
5.3. Pušu pilnvaroto personu saskaņotajā laikā, ievērojot Vienošanās 5.1. un 5.4. punktā noteiktos termiņus, Izpildītājs nodrošina Riepu nogādāšanu no Pasūtītāja struktūrvienībām Rīgā, Ganību dambī 32 vai Jelgavas iela 37 uz Pakalpojuma sniegšanas vietu un pēc Pakalpojuma sniegšanas to nogādāšanu atpakaļ. Par attiecīgo Riepu pieņemšanu Izpildītāja un Pasūtītāja pilnvarotās personas paraksta pieņemšanas – nodošanas aktu.
5.4. Izpildītājs apņemas sniegt Pakalpojumu ne ilgāk kā 10 darba dienu laikā no Riepu saņemšanas brīža.
5.5. [bookmark: _Hlk58514020]Pēc tam, kad Riepas pēc Pakalpojuma sniegšanas saņemtas atpakaļ Pasūtītāja struktūrvienībā, Pasūtītāja pilnvarotā persona 3 (trīs) darba dienu laikā pārbauda piegādāto Riepu kvalitāti, atbilstību Līguma noteikumiem un pasūtījumam. Gadījumā, ja Pakalpojums ir Līguma un Latvijas Republikas spēkā esošo normatīvo aktu prasībām atbilstošs, Pasūtītāja pilnvarotā persona paraksta Izpildītāja iesniegto pieņemšanas-nodošanas aktu.
5.6. Ja Pakalpojums sniegts nekvalitatīvi, atjaunotās Riepas ir nekvalitatīvas vai Līguma 1. pielikumā iekļautajai tehniskajai specifikācijai neatbilstošas, Pasūtītāja pilnvarotā persona neparaksta attiecīgo pieņemšanas-nodošanas aktu un 3 (trīs) darba dienu laikā no Riepu saņemšanas sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos trūkumus vai citas neatbilstības Līguma vai normatīvo aktu noteikumiem.
5.7. Līguma 5.6. punktā noteiktajā gadījumā Izpildītājs par saviem līdzekļiem novērš pretenzijā norādītos trūkumus un atkārtoti nodrošina Riepu piegādi Pasūtītājam.
5.8. Pakalpojuma izpildi apliecina Pušu abpusēji parakstīts Pakalpojuma pieņemšanas – nodošanas akts. Izpildītājs sagatavotu Pakalpojuma pieņemšanas – nodošanas aktu nosūta uz Pasūtītāja pilnvarotās personas elektroniskā pasta adresi.
5.9. Pakalpojuma sniegšanas termiņš var tikt pagarināts, ja tam ir objektīvs iemesls (piemēram, materiālu nepieejamība) un par to rakstiski ir vienojušās Pušu pilnvarotās personas.

6. GARANTIJAS SAISTĪBAS
6.1. Izpildītājs atjaunotajām Riepām nodrošina garantiju - vismaz 60 000 km nobraukumu, ar nosacījumu, ka atjaunotās Riepas ir uzstādītas uz tehniskā kārtībā esoša sabiedriskā transporta līdzekļa, nepārsniedzot riepas pieļaujamās ekspluatācijas normas. Riepām pēc atjaunošanas jāatbilst slodzes un ātruma indeksiem, atbilstoši atjaunošanai nodotās riepas parametriem.
6.2. Izpildītājs Garantijas laikā bez atlīdzības attiecīgajām Riepām novērš defektus, kuros Pasūtītājs nav vainojams.
6.3. Izpildītājs par saviem līdzekļiem novērš konstatētos defektus 10 (desmit) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sagatavots - Defekta akts. Defektu novēršanas termiņš var tikt pagarināts, ja tam ir objektīvs iemesls (piemēram, materiālu nepieejamība) un par to rakstiski ir vienojušās Pušu pilnvarotās personas.
6.4. Pēc Pasūtītāja pilnvarotās personas garantijas gadījuma pieteikuma Izpildītājs transportē attiecīgās Riepas garantijas saistību izpildei. Par attiecīgo Riepu pieņemšanu Izpildītāja un Pasūtītāja pilnvarotās personas paraksta pieņemšanas-nodošanas aktu.
6.5. Pēc minētā defekta novēršanas Izpildītājs Riepas transportē atpakaļ. Par attiecīgo Riepu nodošanu Izpildītāja un Pasūtītāja pilnvarotās personas paraksta pieņemšanas-nodošanas aktu.

7. LĪGUMSODI UN PUŠU ATBILDĪBA
7.1. Izpildītājs apņemas sniegt kvalitatīvu Pakalpojumu saskaņā ar Līgumu.
7.2. Izpildītājs apņemas pēc Pasūtītāja pilnvarotās personas pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
7.3. Izpildītājs uzņemas pilnu materiālo atbildību par Pasūtītāja īpašumu un/vai tam nodarītajiem bojājumiem Vienošanās izpildes ietvaros, ja tas radies Izpildītāja vainas dēļ.
7.4. Līdzējiem ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/ vai bezdarbību un nodarītajiem zaudējumiem.
7.5. Par Vienošanās paredzēto maksājumu samaksas termiņu neievērošanu Izpildītājam ir tiesības piemērot Pasūtītājam līgumsodu 0,1% apmērā no nokavēto maksājumu summas par katru nokavēto dienu.
7.6. Par Pakalpojuma nesniegšanu Vienošanās noteiktajā termiņā, Pasūtītājam ir tiesības prasīt no Izpildītāja līgumsodu 0,1% apmērā no kavētās Pakalpojuma daļas summas par katru nokavēto dienu.
7.7. Par Vienošanās noteikto defektu novēršanas termiņa nokavējumu Pasūtītājam ir tiesības piemērot Izpildītājam līgumsodu 0,1% apmērā par katru nokavēto dienu no Pakalpojuma daļas vērtības.
7.8. Līgumsoda samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
7.9. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu.  Rēķinu par līgumsodu otra Puse apmaksā 5 (piecu) darba dienu laikā, skaitot no tā iesniegšanas dienas.
7.10. Vienošanās 7.5., 7.6. un 7.7. punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību summas.
7.11. Pasūtītājam ir tiesības ieturēt līgumsodu no Izpildītājam izmaksājamās summas. 
7.12. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.13. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā. 
7.14. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā: pamatrincipi_sadarbibas_partneriem_2025.pdf. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu. 

8. VIENOŠANAS UN IEPIRKUMA LĪGUMA GROZĪŠANA UN IZBEIGŠANA
8.1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
8.2. Pasūtītājam ir tiesības vienpusēji atkāpties no Vienošanās, rakstiski par to paziņojot Iespējamajiem piegādātājiem 30 (trīsdesmit) dienas iepriekš. 
8.3. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 30 (trīsdesmit) dienas iepriekš un neatlīdzinot tādējādi radušos izdevumus un/vai zaudējumus, ja:
8.3.1. atkārtoti (vairāk kā divas reizes 1 kalendārā gada laikā) Vienošanās laikā tiek piegādāta nekvalitatīva vai neatbilstoša Riepa un tas konstatēts Vienošanā noteiktajā kārtībā;
8.3.2. ja Vienošanās laikā Iespējamais piegādātājs vismaz 2 (divas) reizes atsakās no Iepirkuma līguma izpildes;
8.3.3. ja Iespējamais piegādātājs nosūta rakstisku paziņojumu Pasūtītājam par izstāšanos no Vienošanās;
8.3.4. Piegādātājs atkārtoti (vairāk kā divas reizes 1 kalendārā gada laikā) nenodrošina Pakalpojuma izpildi noteiktajā termiņā.
8.4. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
8.5. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
9. NEPĀRVARAMĀ VARA
9.1. Šīs Vienošanās un Iepirkuma līguma izpratnē nepārvarama vara nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
9.2. Līdzēja nespēja pildīt kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
9.2.1. ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
9.2.2. ir informējusi otru Līdzēju pēc iespējas ātrāk par šāda notikuma iestāšanos.
9.3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
9.4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu. 

10. STRĪDU IZSKATĪŠANAS KĀRTĪBA
10.1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā. 
10.2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otra Līdzēja pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.

11. KONFIDENCIALITĀTES NOTEIKUMI
11.1. Līdzēji apņemas neizpaust trešajām personām ar Vienošanos izpildi iegūto, to rīcībā esošo jebkādu tehnisko, juridisko un finansiālo informāciju par kādu no Līdzējiem un to komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēju rakstiskas piekrišanas. Šim noteikumam nav laika ierobežojuma un uz to neattiecas Vienošanās darbības termiņš.
11.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Vienošanās un tās pielikumu teksts, kā arī informācija par Vienošanās cenu un izpildi (piegādēm, izpildi, Vienošanās pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
11.3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

12. PILNVAROTĀS PERSONAS
12.1. Pasūtītājs par savu pilnvaroto personu Vienošanās darbības laikā ieceļ:
12.1.1. ___________________________________________________________________.
12.1.2. Par Iespējamo piegādātāju informēšanu par darba vides riskiem, Pasūtītājs nozīmē atbildīgo personu - ___________________________________________________. 
12.2. Iespējamie izpildītāji par savām pilnvarotajām personām Vienošanās darbības laikā ieceļ 5. pielikumā minētās personas. 
12.3. Pasūtītāja pilnvarotajai personai Vienošanās darbības laikā ir tiesības:
12.3.1. nosūtīt un Pasūtītāja vārdā parakstīt Cenu aptaujas;
12.3.2. saņemt un izvērtēt Iespējamo izpildītāju iesniegtos cenu piedāvājumus;
12.3.3. parakstīt un nosūtīt Paziņojumu;
12.3.4. organizēt un uzraudzīt Iepirkuma līguma izpildi, tai skaitā organizēt Pakalpojuma pasūtīšanu, pieņemšanu, preču – pavadzīmju rēķinu pieņemšanu, apstiprināšanu un nodošanu samaksas veikšanai.
12.4. Iespējamo izpildītāju pilnvarotajām personām Vienošanās darbības laikā ir tiesības:
12.4.1. nosūtīt un parakstīt cenu piedāvājumu;
12.4.2. organizēt Iepirkuma līguma izpildi, tai skaitā organizēt Pakalpojuma izpildi. 


13. CITI NOTEIKUMI
13.1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
13.2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
13.3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
13.4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu, uz Vienošanās norādītajām adresēm, ievērojot sekojošus nosacījumus:
13.4.1. Nosūtot paziņojumu pa e-pastu, paziņošanas nosūtīšanas laiks tiek fiksēts uz Pasūtītāja elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu. 
13.4.2. Ja ir nosūtīšanas pierādījums, jebkurš pa pastu nosūtīts paziņojums ir uzskatāms par saņemtu pēc 5 (piecām) darba dienām no tā nosūtīšanas dienas, pa kurjerpastu nosūtīts paziņojums ir uzskatāms par saņemtu pēc 2 (divām) darba dienām no tā nosūtīšanas dienas.
13.5. Līdzēju rekvizītu nomaiņas gadījumā Līdzēji apņemas viens otru par to brīdināt nosūtot informāciju e-pastā. Ja tas netiek darīts, Līdzēji uzskata, ka nosūtītā korespondence ir saņemta.
13.6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā. 
13.7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
13.8. Vienošanās ar pielikumiem parakstīta ar drošu elektronisko parakstu, kas satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejama abpusēji parakstīta Vienošanās elektroniskā formātā.

13.9. Pielikumi:
1.pielikums – Tehniskā specifikācija;
2.pielikums – Cenu aptauja;
3.pielikums – Cenu piedāvājums;
4.pielikums – Paziņojums;
5.pielikums – Iespējamo izpildītāju pilnvaroto personu saraksts.
















14. LĪDZĒJU REKVIZĪTI UN PARAKSTI:

	14.1. PASŪTĪTĀJS:

Rīgas pašvaldības sabiedrība ar ierobežotu atbildību “RĪGAS SATIKSME”
Juridiskā adrese: Kleistu iela 28, Rīga, LV-1067
Biroja adrese: Vestienas iela 35, Rīga, LV-1035
Vien. reģ. Nr. 40003619950
Banka: AS “Citadele Banka”
Kods: PARXLV22
Konta nr.: LV56PARX0006048641565

*_____________
	14.2. IESPĒJAMIE IZPILDĪTĀJI:





*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1. pielikums
pie vispārīgās vienošanās Nr.____

	TEHNISKĀ SPECIFIKĀCIJA
Sabiedriskā transporta līdzekļu riepu atjaunošana

Iepirkuma priekšmeta īss apraksts: Izpildītājs nodrošina nolietoto riepu pieņemšanu no Pasūtītāja, riepu tehniskā stāvokļa izvērtēšanu; riepu atjaunošanu, kvalitātes kontroli un atjaunoto riepu piegādi pasūtītājam.



	Pasūtītājs
	Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

	Iepirkuma priekšmets
	Sabiedriskā transporta riepu atjaunošana ar speciālo riepas protektora zīmējumu

	Pakalpojuma mērķis un kvalitāte
	Uz tehniskā kārtībā esoša transportlīdzekļa, nepārsniedzot riepas pieļaujamās ekspluatācijas normas, garantētais nobraukums pēc riepu atjaunošanas - jābūt ne mazāk kā 60 000 km.
Riepām pēc atjaunošanas jāatbilst slodzes un ātruma indeksiem atbilstoši atjaunošanai nodotās riepas parametriem.

	Pakalpojuma sniegšanas periods 
	24 mēneši 

	Pakalpojuma sniegšanas vieta un apstākļi
	Riepu atjaunošana notiek pie Izpildītāja vai tā sadarbības partnera.
Izpildītājs nodrošina par saviem tehniskajiem un finanšu līdzekļiem riepu nogādāšana uz un no pakalpojuma (riepu atjaunošanas) sniegšanas vietas.

Riepu atjaunošana jānodrošina ar bezšuvju (gredzena) atjaunošanas tehnoloģiju. Protektora zīmējumu saskaņo ar Pasūtītāju. Izpildītājs nav tiesīgs līguma izpildes laikā riepu ražotāja protektoru mainīt pret citu protektora zīmējumu.

	Pakalpojuma apjoms
	Ne vairāk kā 1000 riepas, samaksa par pakalpojumu atbilstoši veiktajam atjaunoto riepu apjomam

	Pakalpojuma sniegšanā izmantotie materiāli
	Riepu atjaunošanā jāizmanto tikai sertificēti, ANO EEK Noteikumiem Nr. 109 atbilstoši materiāli.

	Iepirkuma priekšmeta apraksts
	Riepas paredzētas uzstādīšanai uz dzenošā tilta RP SIA "Rīgas satiksme" ekspluatācijā esošiem autobusiem un trolejbusiem.
Riepu tehniskais apraksts: 275/70 R 22.5
Riepas paredzētas lietošanai gan ziemā, gan vasarā.

	
	Pasūtītājs veic sākotnējo riepu pārbaudi.
Uz atjaunošanu Izpildītājam tiek nodotas Pasūtītāja ieskatā nolietotās, bet atjaunošanai derīgās riepas, parakstot riepu nodošanas-pieņemšanas aktu (norādot aktā riepu modeli, riepu numurus un riepu parametrus).

	
	Gadījumā, ja Izpildītājs konstatē nolietotās riepas neatbilstību atjaunošanai, Izpildītājam ir tiesības atteikties no tām riepām, kuras nav iespējams atjaunot, sagatavojot defekta aktu, kurā norāda riepu atjaunošanas neiespējamības iemeslus. Defekta aktu iesniedz Pasūtītājam.

	
	Riepas, kurām nav iespējama atjaunošana, tiek nodotas atpakaļ Pasūtītājam.

	
	Izpildītājs nedrīkst Pasūtītāja nolietotās riepas aizstāt ar citām riepām.

	
	Riepu atrašanās vieta – Rīga, Ganību dambis 32 vai Jelgavas iela 37, 

	
	Riepu atjaunošana jānodrošina ar bezšuvju (gredzena) atjaunošanas tehnoloģiju. Protektora zīmējumu saskaņo ar Pasūtītāju.

	Atbilstība normatīvajiem aktiem un standartiem
	Atjaunotām riepām jāatbilst ANO EEK Noteikumu Nr. 109 prasībām, kas izriet no 2017.gada 30.maija MK noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”.

Izpildītājam  jānodrošina, ka  piegādātās riepas, kurām piemērojama Eiropas Parlamenta un Padomes Regula (ES) 2023/1115[footnoteRef:5] par atmežošanas un mežu degradācijas novēršanu, atbilst minētās regulas prasībām un pakalpojuma sniegšanas procesā tiek izmantoti materiāli, uz kuriem attiecas attiecīgā Regula. [5:  Regula - 2023/1115 - LV - EUR-Lex] 

Atjaunotās riepas nodrošina ar marķējumu atbilstoši ANO EEK Noteikumu Nr. 109[footnoteRef:6] 3. punkta prasībām, ciktāl šīs prasības attiecas uz atjaunotajām riepām. [6:  UN Regulation No 109 – Uniform provisions concerning the approval for the production of retreaded pneumatic tyres for commercial vehicles and their trailers [2026/308]] 


	Pakalpojuma izpildes pieņemšanas un nodošanas noteikumi
	Pieņemšanas nodošanas akta parakstīšana:
· riepas nododot uz atjaunošanu Izpildītājam;
· saņemot atjaunotās riepas no Izpildītāja pēc riepu atjaunošanas 

	Maksāšanas noteikumi un termiņi
	Samaksa par pakalpojumi – 30 dienu laikā pēc pieņemšanas nodošanas akta parakstīšanas, atbilstoši līguma nosacījumiem

	Vides aizsardzības un sociālās atbildības prasības pakalpojuma sniegšanā
	Izpildītājam ir Valsts vides dienesta (Latvija vai citā Eiropas Savienības dalībvalstī), kā piesārņojošās darbības veicējam, izsniegta C kategorijas atļauja.

	Riepu ražotājs un modelis
	Dunlop SP372 City un Double Coin RT606 City

	Pakalpojuma sniegšanas uzskaite
	Nodrošina riepu uzskaiti, kas atspoguļo katras riepu pieņemšanu, atjaunošanu un nodošanu atpakaļ Pasūtītājam.


Tehniskā specifikācija aktualizēta 25.06.2026.

2. pielikums
pie Vispārīgās vienošanās Nr. LIG-IEP/2026/_____

UZAICINĀJUMS
CENU APTAUJA Nr.____
202__.gada ___._________

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot šī pasūtījuma pielikumā pievienoto tehniskā – finanšu piedāvājuma formu, saskaņā ar 2026. gada __.______ noslēgto Vispārīgo vienošanos Nr. LIG-IEP/2026/__.

	Nosaukums
	

	Reģistrācijas numurs
	

	Juridiskā adrese
	

	Parakstīt tiesīgā persona
	

	Kontaktpersona, tālrunis, e-pasts
	



Pielikumā: tehniskā – finanšu piedāvājuma forma.

Pasūtītāja pilnvarotā persona ____________   
				   (paraksts)

Cenu piedāvājums jānosūta pa e-pastu uz adresi: _____________
pie Vispārīgās Vi







enošas
3. pielikums
pie Vispārīgās vienošanās Nr. LIG-IEP/2026/____

CENU PIEDĀVĀJUMS Nr. ___

Rīga, 202__.gada ___._________

Ar šī tehniskā – finanšu piedāvājuma iesniegšanu Iespējamais piegādātājs apliecina, ka ir spējīgs piegādāt tehniskā – finanšu  piedāvājumā norādīto Pakalpojumu un iepirkuma līguma piešķiršanas gadījumā apņemas pildīt iepirkuma līgumu no Paziņojuma saņemšanas brīža.

Pielikumā: tehniskais – finanšu piedāvājums.


Iespējamā piegādātāja pilnvarotā persona ____________  
					          (paraksts)

4. pielikums
pie Vispārīgās vienošanās Nr. LIG-IEP/2026/_

PAZIŅOJUMS


Rīga, 202__.gada ___._________ Nr._________ 
		   			<Piegādātāja nosaukums>
<Adrese>


1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”,
Rīga, -----------------, Latvija, LV – -------------; tālrunis +371--------------;
2. Iepirkuma līguma priekšmets: _____________________________________;
3. Piedāvājuma izvēles kritērijs: zemākā cena
4. Datums, kad nosūtīta cenu aptauja – ___.___.202__.
5. Cenu piedāvājumu iesniegšanas termiņa pēdējās dienas datums – ___.____.202__.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas pasūtījumā Nr.__ norādītās piegādes tiesības:



Pasūtītāja pilnvarotā persona 		________________
				      (paraksts)

5. pielikums
pie vispārīgās vienošanās Nr.___


IESPĒJAMO IZPILDĪTĀJU PILNVAROTO PERSONU SARAKSTS

	Nr.p.k.
	Iespējamā izpildītāja nosaukums
	Pilnvarotās personas vārds, uzvārds, ieņemamais amats
	Pilnvarotās personas kontaktinformācija

	1.
	
	
	

	2.
	
	
	

	3.
	
	
	



